hotchpotch/miracl-hf-unified huggingface dataset:
ประเทศแคนาดาในโอลิมปิกฤดูร้อน 2012
ประเทศแคนาดา เข้าร่วมแข่งขันกีฬาโอลิมปิกฤดูร้อนครั้งที่ 30 ค.ศ. 2012 (พ.ศ. 2555) ณ กรุงลอนดอน สหราชอาณาจักร ระหว่างวันที่ 27 กรกฎาคม – 12 สิงหาคม พ.ศ. 2555
ประเทศกาบูเวร์ดีในโอลิมปิกฤดูร้อน 2012
ประเทศกาบูเวร์ดี เข้าร่วมแข่งขันกีฬาโอลิมปิกฤดูร้อนครั้งที่ 30 ค.ศ. 2012 (พ.ศ. 2555) ณ กรุงลอนดอน สหราชอาณาจักร ระหว่างวันที่ 27 กรกฎาคม – 12 สิงหาคม พ.ศ. 2555 ประเทศกาบูเวร์ดีเข้าร่วมแข่งขันโอลิมปิกฤดูร้อนครั้งนี้เป็นครั้งที่ 5 มีตัวแทนนักกีฬาเข้าร่วมทั้งหมด 3 คน และยังไม่สามารถคว้าเหรียญรางวัลใดๆเลย
รักแท้ไม่มีจริง
"รักแท้ไม่มีจริง" เป็นซิงเกิลของนักร้อง มูซู ประพันธ์เนื้อร้อง-แต่งทำนองโดย หมู มูซู และเรียบเรียงโดย หมู มูซู และ เรืองฤทธิ์ เอกะหิตานนท์ ออกจำหน่ายในวันที่ 7 กุมภาพันธ์ พ.ศ. 2556 โดยเนื้อหาของเพลงพูดถึงต่อจากเพลง "เข้ากันไม่ได้" ที่พูดถึงความเศร้า เหงา และเดียวดายกันถ้วนหน้า สุดท้ายยังไม่พอขอขยี้ความเจ็บปวดอีกรอบกั­บบทสรุปความรักที่ว่า รักแท้ไม่มีจริง
เพลง "รักแท้ไม่มีจริง" ติดอันดับสูงสุด 13 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 3 มีนาคม พ.ศ. 2556 และอันดับสูงสุด 3 จากการจัดอันดับของ เวอร์จิ้นฮิตซ์ ในชาร์ต 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 4 สิงหาคม พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ภาวะเฉพาะส่วนตัว
ภาวะเฉพาะส่วนตัว () เป็นความสามารถแยกตัวเองของปัจเจกบุคคลหรือกลุ่ม หรือสารสนเทศเกี่ยวกับพวกเขา ฉะนั้นจึงแสดงออกซึ่งตัวเขาเองอย่างเลือก ขอบเขตและเนื้อหาของสิ่งที่ถือเป็นภาวะเฉพาะส่วนตัวแตกต่างกันตามวัฒนธรรมและปัจเจกบุคคล แต่มีแก่นร่วม เมื่อบางสิ่งเป็นส่วนตัวต่อบุคคลหนึ่ง ปกติหมายความว่า สิ่งนั้นพิเศษหรือละเอียดอ่อนต่อเขาเหล่านั้นโดยธรรมชาติ ภาวะเฉพาะส่วนตัวคาบเกี่ยวบางส่วนกับความมั่นคง ซึ่งสามารถรวมมโนทัศน์การใช้อย่างเหมาะสมซึ่ง ตลอดจนการป้องกันสารสนเทศ ภาวะเฉพาะส่วนตัวยังอยู่ในรูปบูรณภาพทางร่างกายด้วย
หมู่เกาะเคย์แมนในโอลิมปิกฤดูร้อน 2012
หมู่เกาะเคย์แมน เข้าร่วมแข่งขันกีฬาโอลิมปิกฤดูร้อนครั้งที่ 30 ค.ศ. 2012 (พ.ศ. 2555) ณ กรุงลอนดอน สหราชอาณาจักร ระหว่างวันที่ 27 กรกฎาคม – 12 สิงหาคม พ.ศ. 2555ล
สาธารณรัฐแอฟริกากลางในโอลิมปิกฤดูร้อน 2012
สาธารณรัฐแอฟริกากลาง เข้าร่วมแข่งขันกีฬาโอลิมปิกฤดูร้อนครั้งที่ 30 ค.ศ. 2012 (พ.ศ. 2555) ณ กรุงลอนดอน สหราชอาณาจักร ระหว่างวันที่ 27 กรกฎาคม – 12 สิงหาคม ค.ศ. 2012
ประเทศชาดในโอลิมปิกฤดูร้อน 2012
ประเทศชาด เข้าร่วมแข่งขันกีฬาโอลิมปิกฤดูร้อนครั้งที่ 30 ค.ศ. 2012 (พ.ศ. 2555) ณ กรุงลอนดอน สหราชอาณาจักร ระหว่างวันที่ 27 กรกฎาคม – 12 สิงหาคม ค.ศ. 2012
ประเทศชิลีในโอลิมปิกฤดูร้อน 2012
ประเทศชิลี เข้าร่วมแข่งขันกีฬาโอลิมปิกฤดูร้อนครั้งที่ 30 ค.ศ. 2012 (พ.ศ. 2555) ณ กรุงลอนดอน สหราชอาณาจักร ระหว่างวันที่ 27 กรกฎาคม – 12 สิงหาคม ค.ศ. 2012
ประเทศโคลอมเบียในโอลิมปิกฤดูร้อน 2012
ประเทศโคลอมเบีย เข้าร่วมแข่งขันกีฬาโอลิมปิกฤดูร้อนครั้งที่ 30 ค.ศ. 2012 (พ.ศ. 2555) ณ กรุงลอนดอน สหราชอาณาจักร ระหว่างวันที่ 27 กรกฎาคม – 12 สิงหาคม พ.ศ. 2555
ประเทศคอโมโรสในโอลิมปิกฤดูร้อน 2012
ประเทศคอโมโรส เข้าร่วมแข่งขันกีฬาโอลิมปิกฤดูร้อนครั้งที่ 30 ค.ศ. 2012 (พ.ศ. 2555) ณ กรุงลอนดอน สหราชอาณาจักร ระหว่างวันที่ 27 กรกฎาคม – 12 สิงหาคม ค.ศ. 2012
งานประกาศผลรางวัลออสการ์ ครั้งที่ 87
งานประกาศผลรางวัลออสการ์ ครั้งที่ 87 เป็นงานมอบรางวัลสำหรับภาพยนตร์ที่เข้าฉายในปี พ.ศ. 2557 จัดขึ้นในวันที่ 22 กุมภาพันธ์ พ.ศ. 2558 ณ โรงมหรสพดอลบี เธียเตอร์ ฮอลลีวูด ลอสแอนเจลิส แคลิฟอร์เนีย ออกอากาศทางโทรทัศน์ช่อง ABC และถ่ายทอดสดไปทั่วโลก รวมทั้งประเทศไทย โดยนีล แพททริค แฮร์ริส เป็นพิธีกรของงาน
รายชื่อผู้ได้รับการเสนอชื่อเข้าชิงและได้รับรางวัล เรียงชื่อตามลำดับอักษรภาษาอังกฤษ สำหรับภาพยนตร์ที่มีการกำหนดชื่อภาษาไทยจะมีการวงเล็บไว้ข้างท้ายชื่อ
เกรจ วาเลนไทน์
เกรโกรี วิสนิสกี () เกิดวันที่ 20 กันยายน ค.ศ. 1951 เป็นนักมวยปล้ำอาชีพชาวอเมริกัน เป็นที่รู้จักกันดีในชื่อว่า เกรจ วาเลนไทน์ () ในหลักสูตรของอาชีพของเขาซึ่งได้ยาวนานกว่าสี่ทศวรรษที่ผ่านมา, วาเลนไทน์ได้แชมป์ทั้งหมด 40 แชมป์รวมทั้งแชมป์ NWA United States Heavyweight สหรัฐอเมริกาแชมป์รุ่นและสากลแชมป์อินเตอร์คอนติเนนทัล WWF เป็นศิษย์เก่าของ WWE และ WCW และได้รับบรรจุชื่อเข้าสู่ หอเกียรติยศดับเบิลยูดับเบิลยูอี ประจำปี 2004
ไม่เอาไหน
"ไม่เอาไหน" เป็นซิงเกิลของนักร้อง มูซู ประพันธ์เนื้อร้อง-แต่งทำนองโดย หมู มูซู และเรียบเรียงโดย หมู มูซู และ เรืองฤทธิ์ เอกะหิตานนท์ ออกจำหน่ายในวันที่ 17 มีนาคม พ.ศ. 2557
เพลงนี้สะท้อนมุมมองคนแพ้ คนที่ไม่เคยสมหวังในแบบน่ารัก เจียมเนื้อเจียมตัว ที่มาได้มาจากแรงบันดาลใจมาจากตอนเล่นดนตรีกลางคืน ได้เห็นคนผิดหวังที่มาดื่มเที่ยวกับเพื่อน­ๆ เต็มที่กับการดื่มการเต้นการร้อง โดยเฉพาะเพลงอกหักตะโกนสุดเสียง แล้วตัดภาพอีกทีอาเจียนตรงโถส้วมมีเพื่อนค­อยลูบหลังให้มูซูหยิบเอาเหตุการณ์ที่เจอนี้มาเป็นแรงบั­นดาลใจ โดยเชื่อว่าเพลงนี้น่าจะโดนใจคนกลุ่มใหญ่ใ­นสังคม ที่ไม่หล่อ ไม่เอาไหน แพ้อยู่เสมอ ที่มูซูบอกว่าตัวเองก็เป็นหนึ่งในคนไม่เอา­ไหน เลยอยากให้เพลงนี้เป็นกำลังใจคนเหล่านั้น ส่วนในด้านดนตรี เพลงนี้ก็ยังคงเป็น acoustic ใช้กีตาร์โปร่งเป็นตัวเดินเรื่อง เปียโนไฟฟ้าเป็นสีสันหลัก โดยใส่ลูกเล่นกวนๆของกีต้าร์ ไว้หลายที่โดยเฉพาะท่อนโซโล่
เพลง "ไม่เอาไหน" ติดอันดับสูงสุด 5 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 27 เมษายน พ.ศ. 2557 และอันดับสูงสุด 3 จากการจัดอันดับของ เวอร์จิ้นฮิตซ์ ในชาร์ต 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 4 สิงหาคม พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
สาธารณรัฐคองโกในโอลิมปิกฤดูร้อน 2012
สาธารณรัฐคองโก เข้าร่วมแข่งขันกีฬาโอลิมปิกฤดูร้อนครั้งที่ 30 ค.ศ. 2012 (พ.ศ. 2555) ณ กรุงลอนดอน สหราชอาณาจักร ระหว่างวันที่ 27 กรกฎาคม – 12 สิงหาคม ค.ศ. 2012
สรุปเหรียญพาราลิมปิกฤดูร้อน 2012
สรุปเหรียญพาราลิมปิกฤดูร้อน 2012 เป็นรายชื่อของจำนวนเหรียญประเภทต่าง ๆ ที่ชาติต่าง ๆ ที่เข้าร่วมโอลิมปิกชนะระหว่างการแข่งขันพาราลิมปิกฤดูร้อน 2012 ณ กรุงลอนดอน สหราชอาณาจักร ตั้งแต่ 29 สิงหาคม ถึง 9 กันยายน พ.ศ. 2555 นักกีฬาเข้าร่วมการแข่งขันทั้งหมด 4,302 คนจาก 164 ประเทศ ในการแข่งขัน 503 รายการใน 20 ชนิดกีฬา
อันดับประเทศดังต่อไปนี้ถูกจัดโดยคณะกรรมการพาราลิมปิกสากล (IPC)
สัญญาณ (เพลงเจ็ตเซ็ตเตอร์)
"สัญญาณ (Sign)" เป็นซิงเกิลของเจ็ตเซ็ตเตอร์ ในปี พ.ศ. 2557 ประพันธ์เนื้อร้อง-แต่งทำนองโดย Ojets และเรียบเรียงโดย เจ็ตเซ็ตเตอร์ มิวสิกวิดีโอนี้เผยแพร่ครั้งแรกในยูทูบวันที่ 10 กรกฎาคม พ.ศ. 2557
เนื้อหาของเพลงนั้น พูดถึงความสัมพันธ์ฉันท์เพื่อน มีหลายรูปแบบ เพื่อนข้างบ้าน เพื่อนร่วมชั้น เพื่อนร่วมห้อง เพื่อนในคณะ เพื่อนร่วมสถาบัน เพื่อนที่ทำงาน และอีกมากมายหลายมิติแห่งความเป็นเพื่อน ซึ่งไม่ว่าจะเป็นรูปแบบไหน เชื่อว่าต้องเคยเกิดขึ้นกับทุกคนซักรูปแบบ­นึง
เมื่อถึงจุดๆหนึ่ง ที่ความรู้สึกของใครซักคน (หรืออาจจะทั้งคู่) ก้าวข้ามนิยามคำว่าเพื่อนไปมากกว่านั้นเมื­่อไหร่ ก็มักจะมีสัญญาณ (Sign) อะไรบางอย่างที่เกิดขึ้น อาทิเช่น คิดถึงอยากบอกให้รู้ (แต่ไม่กล้าบอก) สบตามองหน้ากันแล้วหวั่นไหว หัวใจเต้นด้วยจังหวะที่ไม่เหมือนเดิม อ่อนไหว อยากเทคแคร์เอาใจใส่ อาการเหล่านี้เกิดขึ้นเมื่อไหร่ ขอให้รู้ไว้เถอะว่า หัวใจได้ยึดอำนาจการปกครองสมองไปเรียบร้อย (รักประหาร)
ไคลแมกซ์ของสถานการณ์นี้ อยู่ที่สัญญาณต่างๆที่ส่งมานั้น ถูกส่งมาจากคนทั้งคู่ ต่างฝ่ายต่างรับรู้ซึ่งกันและกันเมื่อไหร่ แบบนี้เรียกว่า เคมีในหัวใจตรงกัน ก็ถึงเวลายกระดับความสัมพันธ์ จากเพื่อนไปสู่มิติที่ลึกซึ้งกว่า พยานคือดาวบนฟ้า สารภาพไปเลยว่า " ชั้นรักเธอ "
เพลง "สัญญาณ (Sign)" ติดอันดับสูงสุดที่ 2 จากการจัดอันดับของเวอร์จิ้นฮิตซ์ ในชาร์ตของ 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 18 ตุลาคม พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
วิทวัส รชตะนันทน์
พลเอก วิทวัส รชตะนันทน์ (27 เมษายน พ.ศ. 2495 -) ประธานผู้ตรวจการแผ่นดิน ผู้ตรวจการแผ่นดินของประเทศไทย อดีตรักษาการปลัดกระทรวงกลาโหม อดีตรองปลัดกระทรวงกลาโหม อดีตตุลาการศาลทหารสูงสุด และอดีตเลขาธิการสภากลาโหม
พลเอก วิทวัส รชตะนันทน์ เกิดเมื่อวันที่ 27 เมษายน พ.ศ. 2495 เป็นชาวจังหวัดปราจีนบุรี สมรสกับ นางกนกทิพย์ รชตะนันทน์ มีบุตร 1 คน
โรงเรียนเตรียมทหารรุ่นที่ 11 รุ่นเดียวกับ พล.อ.เสถียร เพิ่มทองอินทร์ พล.อ.ทนงศักดิ์ อภิรักษ์โยธิน โรงเรียนนายร้อยพระจุลจอมเกล้ารุ่น 22 โรงเรียนเสนาธิการทหารบก หลักสูตรหลักประจำ ชุดที่ 61
ปริญญาโทรัฐศาสตรมหาบัณฑิต มหาวิทยาลัยธรรมศาสตร์ และและสำเร็จการศึกษาตามหลักสูตรการป้องกันราชอาณาจักร รุ่น 2548 (วปอ. 2548) หลักสูตรผู้บริหารกระบวนการยุติธรรมระดับสูง รุ่นที่ 1
เริ่มรับราชการในยศร้อยตรี ในตำแหน่ง ผบ.หมวดปืนเล็ก กองร้อยอาวุธเบา กองพันทหารราบที่ 1 เมื่อปี 2518 ปี 2520 ย้ายมาเป็นผบ.หมวดเครื่องยิงลูกระเบิดขนาด 60 ม.ม. กองร้อยอาวุธเบา และนายทหารฝ่ายเสนาธิการ ประจำเสนาธิการทหารบก ในปี 2532 เป็นนายทหารคนสนิท ปลัดกระทรวงกลาโหม ต่อมาได้ดำรงตำแหน่งผอ.ศูนย์พัฒนากิจการอวกาศกลาโหม เจ้ากรมเทคโนโลยีสารสนเทศและอวกาศกลาโหม ผอ.สำนักนโยบายและแผนกลาโหม และรองปลัดกลาโหม เมื่อวันที่ 27 สิงหาคม พ.ศ. 2555 ได้ดำรงตำแหน่งรักษาการปลัดกระทรวงกลาโหมแทน พล.อ.เสถียร เพิ่มทองอินทร์ที่ถูกย้ายไปช่วยราชการสำนักงานรัฐมนตรีว่าการกระทรวงกลาโหม
พลเอก วิทวัส รชตะนันทน์ ได้รับการแต่งตั้งเป็นผู้ตรวจการแผ่นดินของประเทศไทย แทนนายพรเพชร วิชิตชลชัย ที่ขอลาออกจากตำแหน่ง
วันที่ 26 กันายายน คณะกรรมการสรรหาผู้ตรวจการแผ่นดินที่มีนายดิเรก อิงคนินันท์ ประธานศาลฎีกา เป็นประธานการประชุมเป็นครั้งที่ 2 เพื่อลงมติเลือกผู้สมควรเป็นผู้ตรวจการแผ่นดิน จากผู้ที่เสนอชื่อเข้ารับการสรรหาทั้งหมด 21 คน
ทั้งนี้ ที่ประชุมลงมติเลือก พล.อ.วิทวัส รชตะนันทน์ อดีตรองปลัดกระทรวงกลาโหม เป็นผู้ได้รับการเสนอชื่อเป็นผู้ตรวจการแผ่นดิน ด้วยคะแนนเสียง 4 คะแนน ซึ่งเป็นคะแนนไม่น้อยกว่าสองในสามของจำนวนกรรมการเท่าที่มีอยู่ จากกรรมการเท่าที่มีอยู่จำนวน 6 คน
อาย
"อาย" เป็นซิงเกิลของนักร้อง สิงโต นำโชค จากอัลบั้ม "แจ่มจันทร์โปรเจกต์" เป็นอัลบั้มพิเศษที่รวบรวมคนดนตรีที่รักอิสระสนุกกับการทำงานเพลงที่ไร้กรอบ โดยค่ายสหภาพดนตรี ประพันธ์เนื้อร้อง-แต่งทำนองและเรียบเรียงโดย ธีรภัค มณีโชติ ออกจำหน่ายในวันที่ 11 มิถุนายน พ.ศ. 2556
เพลง "อาย" ติดอันดับสูงสุดที่ 1 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 25 สิงหาคม พ.ศ. 2556 และติดอันดับสูงสุดที่ 1 จากการจัดอันดับของเวอร์จิ้นฮิตซ์ ในชาร์ตของ 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 6 ตุลาคม พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
รายชื่อตัวละครมาร์เวลคอมิกส์
รายชื่อของตัวละครในจักรวาลมาร์เวล ที่ถูกสร้างขึ้นและเป็นลิขสิทธิ์ของมาร์เวลคอมิกส์
สนามกีฬาเปล็ยกู
สนามกีฬาเปล็ยกู () เป็นสนามกีฬาอเนกประสงค์ในเมืองเปล็ยกู ประเทศเวียดนาม ปัจจุบันส่วนใหญ่จะใช้สำหรับการแข่งขันฟุตบอลและเป็นสนามเหย้าของสโมสรฟุตบอลฮหว่างอัญซาลาย สนามกีฬามีความจุ 12,000 คน
สายเชีย วงศ์วิโรจน์
สายเชีย วงศ์วิโรจน์ เป็นนักแสดง นักร้องและสตั๊นท์แมนชาวไทย ซึ่งเป็นที่รู้จักจากโฆษณาชุด "จน เครียด กินเหล้า" โดย สำนักงานกองทุนสนับสนุนการสร้างเสริมสุขภาพ (สสส.) และมีผลงานการแสดงภาพยนตร์ ละครโทรทัศน์ โฆษณาโทรทัศน์ รวมถึงผลงานในการเป็นนักแสดงตัวประกอบในภาพยนตร์ต่างประเทศและภาพยนตร์ไทยอีกด้วย
สายเชีย เกิดเมื่อปี พ.ศ. 2518 ที่จังหวัดเชียงราย ก่อนที่จะอพยพไปอยู่ที่จังหวัดกำแพงเพชร โดยชื่อ "สายเชีย" นั้น มาจากถนนสายเอเชีย ที่พ่อเป็นผู้ตั้งให้ อันเนื่องจากเกิดตรงกับปีที่ตัดถนน
ฐานะทางบ้านยากจนมาก โดยเป็นครอบครัวเกษตรกร ทำให้สายเชียต้องหาเลี้ยงชีพต่าง ๆ ตั้งแต่เด็ก จนกระทั่งในปี พ.ศ. 2528 จึงได้เดินทางเข้ากรุงเทพมหานคร ประกอบอาชีพรับจ้างทั่วไป ทั้งกรรมกรใช้แรงงาน รวมถึงชกมวย ได้ค่าแรงวันละ 80-100 บาท จนกระทั่งได้เจอประกาศในหนังสือพิมพ์รับสมัครสตันท์แมนและตัวประกอบภาพยนตร์เรื่อง "Rambo III" ที่ให้ค่าแรงถึง 800-1,200 บาท จึงได้ไปสมัคร โดยบทแรกที่ได้รับ คือ ทหารยามเฝ้าหน้าพระราชวัง ในละครโทรทัศน์แนวจักร ๆ วงศ์ ๆ ค่าแรง 150 บาท
สายเชียมีผลงานเป็นนักแสดงตัวประกอบจากภาพยนตร์มากมาย ทั้งภาพยนตร์ต่างประเทศ ได้แก่ "A Moment of Romance", "City of Ghosts", "", "Batman Begins", "Into the Sun", "Typhoon", "Rescue Dawn", "Rambo IV", "", "The Burma Conspiracy", "The Lady", "Lost in Thailand", "Only God Forgives" ในขณะที่ผลงานในประเทศไทย เช่น "องค์บาก", "เกิดมาลุย", "โกยเถอะเกย์", "คู่แรด", "อรหันต์ซัมเมอร์", "เทวดาท่าจะเท่ง", "ฮะเก๋า" (ภาพยนตร์), "5 หัวใจฮีโร่", "บุปผาราตรี 3.1", "บุปผาราตรี 3.2", "บางกอกกังฟู", "เสือสั่งฟ้า", "เมนูของพ่อ", "เพชฌฆาต" (ภาพยนตร์ไทย), "เพื่อนขีดเส้นใต้", "วานรคู่ฟัด" เป็นต้น โดยผลงานที่เป็นที่รู้จักกันดีที่สุด คือ โฆษณาชุด "จน เครียด กินเหล้า" โดย สำนักงานกองทุนสนับสนุนการสร้างเสริมสุขภาพ (สสส.) ที่สายเชียพูดประโยคนี้ซ้ำ ๆ กันหลายครั้งจนกลายเป็นเอกลักษณ์ ซึ่งต่อมาทำให้สายเชียได้ร้องเพลงลูกทุ่งชื่อเดียวกันนี้ด้วย
ชีวิตส่วนตัว สมรสแล้วมีบุตร 3 คน โดยบุตรสาวคนหนึ่ง คือ ตลับใจ วงศ์วิโรจน์ เป็นนักกีฬาวอลเลย์บอลเยาวชนทีมชาติไทย และเป็นเจ้าของกิจการบริษัทบันเทิง
สักวันที่ฉันมีเธอ
"สักวันที่ฉันมีเธอ" เป็นซิงเกิลของนักร้อง ต้อง & เจนนี่ จากค่ายสหภาพดนตรี ประพันธ์เนื้อร้องโดย จักราวุธ แสวงผล แต่งทำนองและเรียบเรียงโดย Bruno Brugnano ออกจำหน่ายในวันที่ 27 กันยายน พ.ศ. 2555 โดยเพลงนี้เป็นเพลงของคนที่เชื่อมั่น ศรัทธา ว่าคนที่เกิดมาเพื่อเรามีอยู่จริง รอคอย ตามหา ค้นหาคนคนนั้น และมั่นใจว่าสักวันต้องเจอ
เพลง "สักวันที่ฉันมีเธอ" ติดอันดับสูงสุดที่ 30 จากการจัดอันดับของเวอร์จิ้นฮิตซ์ ในชาร์ตของ 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 2 ธันวาคม พ.ศ. 2555 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ภาวะขาดอากาศหายใจ
ภาวะขาดอากาศหายใจ การขาดอากาศหายใจ การหยุดหายใจหรือการหายใจไม่ออก () เป็นภาวะขาดออกซิเจนไปเลี้ยงร่างกายอย่างรุนแรงอันเกิดจากการหายใจผิดปกติ ภาวะขาดอากาศหายใจก่อให้เกิดภาวะเลือดมีออกซิเจนน้อยทั่วไป ซึ่งส่งผลต่อเนื้อเยื่อและอวัยวะเป็นหลัก มีหลายเหตุซึ่งสามารถเหนี่ยวนำให้เกิดภาวะขาดอากาศหายใจ ซึ่งล้วนแต่ทำให้บุคคลไม่สามารถได้รับออกซิเจนเพียงพอโดยการหายใจเป็นระยะเวลานาน ภาวะขาดอากาศหายใจทำให้โคม่าหรือเสียชีวิตได้
สถานการณ์ซึ่งส่งผลให้เกิดภาวะขาดอากาศหายใจ เช่น ส่วนคอดหรือการอุดกั้นของทางเดินอากาศหายใจ เช่น จากโรคหืด การหดเกร็งของกล่องเสียง (laryngospasm) หรือการขัดขวางธรรมดาจากการมีสิ่งแปลกปลอม จากการอยู่ในสิ่งแวดล้อมซึ่งมีออกซิเจนไม่เพียงพอ เช่น ใต้น้ำ ในบรรยากาศออกซิเจนต่ำ หรือในสุญญากาศ หรือสิ่งแวดล้อมซึ่งมีอากาศที่มีออกซิเจนเพียงพอแต่ไม่สามารถหายใจเพียงพอเพราะมีอากาศปนเปื้อน เช่น ควันมากเกิน
สาเหตุอื่นของการพร่องออกซิเจน เช่น
แมนยูนิเวิร์สโมเดล 2012
นายแบบจักรวาล 2012 () เป็นการจัดการประกวดนายแบบจักรวาลครั้งที่ 5 จัดขึ้นเมื่อวันที่ 12 กรกฎาคม พ.ศ. 2555 ณ ซานโตโดมิงโก, สาธารณรัฐโดมินิกัน ในปีนี้มีผู้เข้าประกวด 27 คน จากทั่วโลก โดยอีริก ฆิเมเนซ ซาบาเต จากสาธารณรัฐโดมินิกัน ครองตำแหน่งนายแบบจักรวาลประจำปีนี้
ยูกิ อิชิกาวะ
ยูกิ อิชิกาวะ () (เกิด 11 ธันวาคม 1995) เป็นนักกีฬาวอลเลย์บอลชายทีมชาติญี่ปุ่น เล่นลีกอาชีพให้แก่ปาลาโวโร โมเดนา
เมื่อวันที่ 25 สิงหาคม 2014 สโมสรวอลเลย์บอลปาลาโวโร โมเดนา ได้ประกาศว่า ยูกิ อิชิกาวะจะมาเข้าร่วมทีม ในฤดูกาล 2014/15 เป็นระยะเวลาของสัญญาหนึ่งปี และได้เข้าร่วมการแข่งขันเอเชียนเกมส์ในปีเดียวกันในเดือนกันยายนและได้เป็นผู้เล่นทีมชาติชุดใหญ่
เยาวราช (เพลงจิระศักดิ์ ปานพุ่ม)
"เยาวราช" เป็นซิงเกิลของนักร้องจิระศักดิ์ ปานพุ่ม ในอัลบั้ม "Catarock OSX" กับค่ายสหภาพดนตรี ประพันธ์เนื้อร้องโดย กฤศยศ เลิศประไพ (The Must) แต่งทำนองและเรียบเรียงโดย จิระศักดิ์ ปานพุ่ม มิวสิกวิดีโอเผยแพร่ในวันที่ 8 กุมภาพันธ์ พ.ศ. 2556 ถ่ายทำกับที่ถนนเยาวราช โดยมี ฝ้าย-นนทกร ชุมเมือง และ น้องป๊อบ-ทศพล สมิงวรรณ มาร่วมแสดงในมิวสิกวิดีโอนี้ด้วย
ที่มาของเพลงนั้นในตอนแรกเพลงนี้แต่งขึ้นมาโดยที่ยังไม่มีชื่ออะไรเลย แต่งเรื่องราวมันขึ้นมาก่อน แล้วพอเสร็จอะไรเรียบร้อยแล้วก็มานั่งถามกันว่า แล้วมันชื่อเพลงอะไร จะหาคำอะไรในเพลงมาตั้งเป็นชื่อมันก็เหมือนเป็นมุกเดิม ๆ ก็เลยมาคิดกันว่าสมมติถ้าสร้างภาพจำลองกันขึ้นมาว่า ตัวของนักร้อง คนที่ร้องเป็นคนจีน ถ้าเกิดมันเป็นคนจีน จริง ๆ ถ้ามันเป็นคนฝรั่งเศสผมก็อาจจะตั้งชื่อเพลงนี้ว่าฝรั่งเศส แต่บังเอิญว่าในจินตนาการมันเป็นคนจีน แล้วเรื่องราวมันเป็นเรื่องของคน ๆ นึง ที่เกิดขึ้นที่เยาวราช อาจจะแบบว่า ทำเกาลัดอยู่หรืออะไรไปแล้วนึกถึงคนที่เราเคยรัก เข็นหมูไปก็นึกถึง เดินเข้าวัดเล่งเน่ยยี่เห็นคนกำลังทำอะไรอยู่หันไปแล้วก็นึกถึง และเนื้อหาของเพลงเกี่ยวกับการรอคอยของคนคนหนึ่ง ไม่ว่าจะนานแค่ไหน ก็ยังมีความหวัง ยังรอคนที่ตนรักอย่างไม่ย่อท้อ
เพลง "เยาวราช" ออกจำหน่ายในวันที่ 8 กุมภาพันธ์ พ.ศ. 2556 ติดอันดับสูงสุดที่ 6 จากการจัดอันดับของ Channel [V] ในชาร์ต Channel V Countdown Siam Top 20 Single Chart ประจำสัปดาห์ที่ 17 วันที่ 22 -28 สิงหาคม พ.ศ. 2556
กองทัพเรือจักรวรรดิเยอรมัน
กองทัพเรือจักรวรรดิเยอรมัน ( "ไคแซร์ลีเชอมารีเนอ") เป็นกองทัพเรือแห่งจักรวรรดิเยอรมัน โดยมีรากฐานจากกองทัพเรือปรัสเซีย ต่อมาเมื่อปี ค.ศ. 1867 ได้จัดตั้งเป็น นอร์ดดอยท์เชอ บุนเดสมารีเนอ ทำหน้าที่รักษาชายฝั่ง และ ได้รับการยกสถานะเป็นกองทัพเรือเมื่อปี ค.ศ. 1871
จักรวรรดิรัสเซียในโอลิมปิก
จักรวรรดิรัสเซียในโอลิมปิก เป็นหนึ่งในประเทศที่เข้าร่วมแข่งขันกีฬาโอลิมปิก ตามประวัติศาสตร์แล้วรัสเซียเข้าร่วมแข่งขันในนามของหลายชาติด้วยกัน และจักรวรรดิรัสเชียเข้าร่วมแข่งขันกีฬาโอลิมปิกฤดูร้อน 1900 เป็นครั้งแรก ก่อนที่จะหยุดไปและกลับเข้าร่วมแข่งขันอีกครั้งในโอลิมปิกฤดูร้อน 1908 และ โอลิมปิกฤดูร้อน 1912 และหลังจากการปฏิวัติรัสเซียในปี ค.ศ. 1917 ก็ส่งนักกีฬาเข้าแข่งขันโอลิมปิกในนามสหภาพโซเวียต ในโอลิมปิกฤดูร้อน 1952
"ตารางนี้ไม่รวมถึงเหรียญทองได้รับรางวัลใน สเก็ตลีลาในโอลิมปิกฤดูร้อน 1908"
"ตารางนี้ไม่รวมถึงเหรียญทองได้รับรางวัลใน สเก็ตลีลาในโอลิมปิก 1908"
ต่าย พิจิตร
ต่าย พิจิตร หรือชื่อจริง ชูชาติ ไตรรัตนประดิษฐ์ (ชื่อเล่น: ต่าย; 10 มกราคม พ.ศ. 2506 — ) เป็นอดีตนักสนุกเกอร์อาชีพชาวไทย เขาได้เข้าร่วมแข่งขันรายการเวิลด์สนุกเกอร์แชมเปียนชิปมาแล้วถึงสามสมัย และสามารถเข้าสู่รอบแรกในปี พ.ศ. 2538 ซึ่งผลงานร่วมที่ดีที่สุดของต่าย พิจิตร คือรายการไทยแลนด์โอเพน 1994 ที่เขาสามารถผ่านเข้าสู่รอบสอง โดยเป็นฝ่ายพ่ายต่อดาร์เรน มอร์แกน ด้วยผลการแข่งที่ 4–5 ในรอบดังกล่าว
ต่าย พิจิตร ได้เป็นนักสนุกเกอร์อาชีพตั้งแต่ปี พ.ศ. 2534 โดยการแข่งขันรายการแรกของเขาคือไทยแลนด์โอเพน 1991 ซึ่งเขาได้ถูกคัดออกในรอบแรกหลังจากเป็นฝ่ายพ่ายต่ออาลี คาร์เตอร์ ด้วยผล 4–5 และต่าย พิจิตร สามารถทำผลงานที่ดีที่สุดในปี พ.ศ. 2537 ในรายการไทยแลนด์โอเพนด้วยการเป็นฝ่ายชนะโคลิน มอร์ตัน และสตีเฟน เฮนดรี ที่ 5–2 ก่อนจะเป็นฝ่ายแพ้มอร์แกนด้วยผล 4–5 ในรอบที่สอง
หนึ่งปีต่อมา เขาได้เข้าแข่งขันรายการเวิลด์สนุกเกอร์แชมเปียนชิปเป็นครั้งแรก กับการคัดเลือกเข้าสู่การแข่งขันเวิลด์สนุกเกอร์แชมเปียนชิป 1995 นั่นจึงหมายถึงการที่เขาได้เป็นชาวไทยรายที่สองที่ได้ลงแข่ง ณ โรงละครครูซิเบิล ต่อจากต๋อง ศิษย์ฉ่อย (เจมส์ วัฒนา) ก่อนจะมาเป็นแจ๊ค สระบุรี (เดชาวัต พุ่มแจ้ง) ในปี พ.ศ. 2556 ซึ่งต่าย พิจิตร สามารถผ่านมาถึงการแข่งรอบแรก ทว่า เขาเป็นฝ่ายแพ้ต่อวิลลี ธอร์น ด้วยผลการแข่งที่ 6–10 ในช่วงสิ้นสุดฤดูกาล 1994/95 ต่าย พิจิตร ได้รับการจัดให้อยู่ในอันดับที่ 171 ของโลก
นอกจากนี้ เขายังเข้าร่วมการแข่งขันสนุกเกอร์ยูเคแชมเปียนชิป 1996 โดยสามารถเป็นฝ่ายชนะต่อจิมมี ไวต์ ด้วยผล 9–7 ในรอบแรก และสามารถเข้าสู่รอบสอง ที่ซึ่งเขาเป็นฝ่ายแพ้ต่อโจ จอห์นสัน ด้วยผลการแข่งขันที่ 6–9
ในฤดูกาล 1998/99 เขาได้รับการจัดให้อยู่ในอันดับที่ 124 ของโลก นับเป็นอันดับสูงสุดของการเป็นนักสนุกเกอร์อาชีพสำหรับเขา แต่เมื่อสิ้นสุดฤดูกาลเขาก็ได้ตกมาอยู่ในอันดับที่ 150 กับทัวนาเมนต์สุดท้ายของเขาในรายการไชนาอินเตอร์เนชันแนล 1999 โดยเป็นฝ่ายแพ้ต่อจอห์น ไจล์ส ที่ 0–5
ไรชส์ฟล็อทเทอ
ไรชส์ฟล็อทเทอ () เป็นกองทัพเรือของเยอรมนีกองทัพแรก ก่อตั้งเมื่อ 14 มิถุนายน ค.ศ. 1848
ท่าอากาศยานยะมะงุชิอุเบะ
ท่าอากาศยานยะมะงุชิอุเบะ () เป็นท่าอากาศยานภายในประเทศ ระดับที่ 2 ตั้งอยู่ทางทิศตะวันตกเฉียงใต้ 4.6 กิโลเมตร จากเมืองอุเบะ จังหวัดยะมะนะชิ ประเทศญี่ปุ่น
อุเบะ
อุเบะ () เป็นเมืองในจังหวัดยะมะงุชิ ประเทศญี่ปุ่น ริมชายฝั่งทะเลเซะโตะ โดยในปี ค.ศ.2010 มีจำนวนประชากร 179,000 คน เป็นเมืองที่ตั้งของบริษัทอุเบะอินดัสทรีส์ ประกอบกิจการอุตสาหกรรมเคมี คอนกรีต และเหล็ก
กองทัพเรือปรัสเซีย
กองทัพเรือปรัสเซีย () เป็นกองทัพเรือแห่งราชอาณาจักรปรัสเซีย. โดยมีรากฐานจากกองทัพเรือบรันเดนบูร์ก พระมหากษัตริย์ปรัสเซีย ได้ยกสถานะเป็นกองทัพเรือ เมื่อ ค.ศ. 1701. ปรัสเซีย และ บรันเดนบูร์ก อยู่ภายใต้การปกครองโดย ราชวงศ์โฮเฮนซอลเลิร์น. กองทัพเรือปรัสเซียมีพัฒนาการก้าวหน้าเป็นลำดับ ในปี ค.ศ. 1867 สมาพันธรัฐเยอรมันเหนือ ได้แยกตัวออกจากปรัสเซีย โดยจัดตั้ง นอร์ทดอยท์ บุนเดสมารีเนอ ("Norddeutsche Bundesmarine").
เป็นเวลาหลายศตวรรษที่ปรัสเซียมีกองทัพบกเป็นกองกำลังหลัก แต่ยังไม่มีกองกำลังทางทะเล. รัฐมาร์เกรฟบรันเดนบูร์ก เป๊นฐานรากของกองกำลังทางทะเลปรัสเซีย .
เยี่ยกวน
”’เยี่ยกวน”’ (Yue Guan) แปลว่า ด่านจันทรา ชื่อจริงว่า เว่ยลี่จวิน
เกิดเมื่อปีค.ศ. 1970 (ตรงกับ พ.ศ. 2513 ตามปฏิทินไทยในสมัยนั้น)
ปัจจุบันลาออกจากงานธนาคารเพื่อมาเป็นนักเขียนอาชีพเต็มตัว
เยี่ยกวน นิยาย อันได้แก่เรื่องพยัคฆราชซ่อนเล็บ สามารถคว้ารางวัลคีย์บอร์ดทองคำ ที่เว็บไซต์ ฉีเตียงจงเหวิน จัดขึ้นได้ และผลงานก็ได้ถูกจัดพิมพ์เป็นรูปเล่มในไต้หวัน ซึ่งกลายเป็นหนังสือขายดีอันดับหนึ่งประเภทนวนิยายกำลังภายในอิงประวัติศาสตร์ของร้านหนังสือชื่อดัง ทั้งยังเป็นนักเขียนที่มีคนหยิบไปอ่านจากหอสมุดแห่งชาติของไต้หวันมากที่สุด
บันทึกรักซุปเปอร์สตาร์
บันทึกรักซุปเปอร์สตาร์ ละครโทรทัศน์ไทย ที่ออกอากาศทาง ช่อง 8 ออกอากาศทุกวันศุกร์-อาทิตย์ เวลา 9.00/11.00/19.30 นำแสดงโดย ฟิล์ม รัฐภูมิ โตคงทรัพย์ และ แก้ว จริญญา ศิริมงคลสกุล
โดยละครเรื่องนี้ออกอากาศเมื่อวันที่ 22 กรกฎาคม พ.ศ. 2554 - 17 กันยายน พ.ศ. 2554
สรุปเหรียญรางวัลโอลิมปิกเยาวชนตลอดกาล
สรุปเหรียญรางวัลโอลิมปิกเยาวชนตลอดกาล เป็นรายชื่อประเทศที่เคยได้รับเหรียญรางวัลจากการแข่งขันกีฬาโอลิมปิกเยาวชนทั้งฤดูร้อนและฤดูหนาว ตั้งแต่โอลิมปิกเยาวชนฤดูร้อน 2010 ถึงโอลิมปิกเยาวชนฤดูร้อน 2014 ซึ่งรวมทั้งหมดแล้วมี 114 ชาติที่เคยได้รับเหรียญรางวัลอย่างน้อย 1 เหรียญจากการแข่งขัน แบ่งเป็น 111 ชาติในโอลิมปิกเยาวชนฤดูร้อนและอีก 30 ชาติในโอลิมปิกเยาวชนฤดูหนาวที่ได้รับเหรียญรางวัล
"ล่าสุด : โอลิมปิกเยาวชนฤดูร้อน 2014"
"ล่าสุด : โอลิมปิกเยาวชนฤดูหนาว 2012"
สรุปเหรียญโอลิมปิกเยาวชนฤดูหนาว 2012
สรุปเหรียญโอลิมปิกเยาวชนฤดูหนาว 2012 เป็นรายชื่อประเทศที่ได้รับเหรียญรางวัลจากการแข่งขันกีฬาโอลิมปิกเยาวชนฤดูหนาว 2012 ณ เมืองอินส์บรุค ประเทศออสเตรีย
สรุปเหรียญโอลิมปิกเยาวชนฤดูร้อน 2014
สรุปเหรียญโอลิมปิกเยาวชนฤดูร้อน 2014 เป็นรายชื่อประเทศที่ได้รับเหรียญรางวัลจากการแข่งขันกีฬาโอลิมปิกเยาวชนฤดูร้อน 2014 ณ เมืองหนานจิง สาธารณรัฐประชาชนจีน
สรุปเหรียญโอลิมปิกฤดูหนาว 2010
สรุปเหรียญโอลิมปิกฤดูหนาว 2010 เป็นรายการของคณะกรรมการโอลิมปิกแห่งชาติจัดอันดับตามจำนวนเหรียญที่ได้รับระหว่างการแข่งขันกีฬาโอลิมปิกฤดูหนาว 2010 ในเมืองแวนคูเวอร์ ประเทศแคนาดา ตั้งแต่วันที่ 12-28 กุมภาพันธ์ พ.ศ. 2553 มีนักกีฬาประมาณ 2,629 คน 81 รายการ ใน 15 ชนิดกีฬา มีคณะกรรมการโอลิมปิกแห่งชาติ 26 จากทั้งหมด 82 คณะที่ได้รับอย่างน้อยหนึ่งเหรียญ
สรุปเหรียญโอลิมปิกฤดูหนาว 2014
สรุปเหรียญโอลิมปิกฤดูหนาว 2014 เป็นรายการของคณะกรรมการโอลิมปิกแห่งชาติจัดอันดับตามจำนวนเหรียญที่ได้รับระหว่างการแข่งขันกีฬาโอลิมปิกฤดูหนาว 2014 ในเมืองโซชี ประเทศรัสเซีย ตั้งแต่วันที่ 7-23 กุมภาพันธ์ พ.ศ. 2557 มีนักกีฬาประมาณ 2,873 คน 98 รายการ ใน 15 ชนิดกีฬา มีคณะกรรมการโอลิมปิกแห่งชาติ 26 จากทั้งหมด 88 คณะที่ได้รับอย่างน้อยหนึ่งเหรียญ
เดอะซิมส์ 4 เอาต์ดอร์รีทรีต
เดอะซิมส์ 4 เอาต์ดอร์รีทรีต เป็นชุดเกมเสริม (Game Pack) สำหรับเกม เดอะซิมส์ 4 วางจำหน่ายในวันที่ 13 มกราคม 2558 โดยเพิ่มเป็นพื้นที่ใหม่ มีการจำลองการเข้าค่ายและอุปกรณ์ ชีวิตการท่องเที่ยวภายในป่า การเพิ่มทักษะต่าง ๆ โดยมีอุปกรณ์คล้ายกับ ในส่วนเสริมของ เดอะซิมส์ 3 โดยวางตลาดในแบบดิจิทัลเท่านั้น
ชุดเกมเสริม เอาต์ดอร์รีทรีต มีรูปแบบคล้ายคลึงกับ เดอะซิมส์ 3 เวิลด์ แอดเวนเจอร์ส, เดอะซิมส์ 2 ทริปซ่าส์ และ เดอะซิมส์ วัยรักพักร้อน เพียงแต่เน้นในเรื่องการเข้าค่ายพักแรม และการพักผ่อนเป็นหลัก
เซอร์ไพรส์ครั้งใหม่กำลังรอซิมของคุณอยู่ในป่า ออกสำรวจที่หมายแห่งใหม่ Granite Falls (แกรนิต ฟอลส์) ซิมของคุณจะได้ตั้งแคมป์ ร้องเพลง หรือเล่าเรื่องผีรอบกองไฟ และสนุกกับกิจกรรมใหม่ทุกรูปแบบที่มีให้! เช็ก, เดนมาร์ก, เยอรมัน (DE), อังกฤษ (US), สเปน (ES), ฟินแลนด์, ฝรั่งเศส (FR), อิตาลี, ญี่ปุ่น, เกาหลี, เนเธอร์แลนด์, นอร์เวย์, โปแลนด์, โปรตุเกส (BR), รัสเซีย, สวีเดน, จีนกลาง
สรุปเหรียญพาราลิมปิกฤดูหนาว 2014
สรุปเหรียญพาราลิมปิกฤดูหนาว 2014 เป็นรายชื่อของจำนวนเหรียญประเภทต่าง ๆ ที่ชาติต่าง ๆ ที่เข้าร่วมพาราลิมปิกระหว่างการแข่งขันกีฬาพาราลิมปิกฤดูหนาว 2014 ในเมืองโซชี ประเทศรัสเซีย ตั้งแต่วันที่ 7-16 มีนาคม พ.ศ. 2557
ทางหลวงแผ่นดินหมายเลข 210
ทางหลวงแผ่นดินหมายเลข 210 สายอุดรธานี-วังสะพุง เป็นทางหลวงแผ่นดินแนวตะวันออก–ตะวันตกที่เชื่อมต่อจังหวัดอุดรธานี จังหวัดหนองบัวลำภู และจังหวัดเลยเข้าด้วยกัน มีปลายทางทิศตะวันออกบนถนนวงแหวนรอบเมืองอุดรธานี หรือทางหลวงแผ่นดินหมายเลข 216 ในอำเภอเมืองอุดรธานี จังหวัดอุดรธานี และมีปลายทางทิศตะวันตกที่สะพานสีห์พนม ซึ่งเป็นสะพานข้ามแม่น้ำเลย ในอำเภอวังสะพุง จังหวัดเลย รวมระยะทางตลอดทั้งสาย 118.908 กิโลเมตร
ทางหลวงแผ่นดินหมายเลข 210 มีปลายทางทิศตะวันออกเริ่มจากแยกถนนวงแหวนรอบเมืองอุดรธานี หรือทางหลวงแผ่นดินหมายเลข 216 ในอำเภอเมืองอุดรธานี จังหวัดอุดรธานี ผ่านอำเภอหนองวัวซอ เข้าเขตจังหวัดหนองบัวลำภู โดยผ่านอำเภอเมืองหนองบัวลำภู อำเภอนากลาง อำเภอนาวัง เข้าเขตจังหวัดเลย โดยผ่านอำเภอเอราวัณ และสิ้นสุดที่สะพานสีห์พนม ข้ามแม่น้ำเลย ในอำเภอวังสะพุง จังหวัดเลย รวมระยะทางทั้งสิ้น 118.908 กิโลเมตร โดยในช่วงอุดรธานีถึงหนองบัวลำภู จะมีชื่อถนนว่า "ถนนบุญยาหาร"
ทางหลวงแผ่นดินหมายเลข 210 เป็นทางหลวงขนาด 2 และ 4 ช่องจราจรในบางส่วน (ช่วงหนองบัวลำภู-วังสะพุง) และขนาด 4 ช่องจราจร (ช่วงอุดรธานี-หนองบัวลำภู)
ทางหลวงแผ่นดินหมายเลข 210 อยู่ในส่วนหนึ่งของแผนงานการก่อสร้างทางสายหลักเป็น 4 ช่องจราจร ระยะที่ 2 (โครงข่ายที่ 10 - สาย เลย-อุดรธานี-นครพนม) รวมระยะทาง 353 กม. ของกรมทางหลวง อย่างไรก็ตาม เส้นทางบางส่วนที่มีความสำคัญสูงมาก เนื่องจากอยู่ใกล้ตัวเมืองใหญ่ หรือเป็นเส้นทางหลักของประเทศ ได้มีการเสนอของบประมาณ และดำเนินการไปบ้างแล้ว ในช่วง อำเภอเมืองอุดรธานี, อำเภอหนองวัวซอ, อำเภอเมืองหนองบัวลำภู และอำเภอเอราวัณ
สรุปเหรียญพาราลิมปิกฤดูหนาว 2010
สรุปเหรียญพาราลิมปิกฤดูหนาว 2010 เป็นรายชื่อของจำนวนเหรียญประเภทต่าง ๆ ที่ชาติต่าง ๆ ที่เข้าร่วมพาราลิมปิกระหว่างการแข่งขันกีฬาพาราลิมปิกฤดูหนาว 2010 ในเมืองแวนคูเวอร์ ประเทศแคนาดา ตั้งแต่วันที่ 12-21 มีนาคม พ.ศ. 2553
ทางหลวงแผ่นดินหมายเลข 216
ทางหลวงแผ่นดินหมายเลข 216 หรือ ถนนวงแหวนรอบเมืองอุดรธานี เป็นทางหลวงแผ่นดินสายหนึ่งจังหวัดอุดรธานี เป็นถนนวงแหวนล้อมรอบตัวเมืองอุดรธานี มีระยะทาง 26.497 กิโลเมตร
ทางหลวงแผ่นดินหมายเลข 216 มีลักษณะที่ค่อนข้างเชื่อมต่อกันเป็นวงกลม มีจุดเริ่มต้นบนถนนมิตรภาพด้านทิศใต้ของเมือง ไปยังทิศตะวันตกทิศทางตามเข็มนาฬิกา ขึ้นไปบรรจบกับทางหลวงแผ่นดินหมายเลข 210 จากนั้นเส้นทางเลี้ยวไปทางทิศตะวันออกเข้าหาเมืองเป็นระยะทางประมาณ 1.5 กิโลเมตร แล้วโค้งขึ้นไปทางทิศเหนือ ไปตัดผ่านถนนมิตรภาพด้านทิศเหนือของเมือง แล้วโค้งลงมาทางทิศใต้ตัดผ่านถนนนิตโย ก่อนที่จะโค้งมาสิ้นสุดกับถนนมิตรภาพตรงจุดเดียวกับจุดเริ่มต้น มีระยะทางทั้งสิ้น 26.497 กิโลเมตร ถนนวงแหวนรอบเมืองอุดรธานีด้านตะวันออกเป็นส่วนหนึ่งของทางหลวงเอเชียสาย 12 เดิมทางหลวงสายนี้เคยถูกกำหนดเป็นส่วนหนึ่งของทางหลวงแผ่นดินหมายเลข 2
นอกจากนี้ได้มีโครงการศึกษาความเหมาะสมของถนนวงแหวนรอบที่ 2 ของจังหวัดอุดรธานีแล้ว เพราะปัญหาการจราจรปัจจุบันของอุดรธานีได้ติดขัดตลอดทั้งวัน และตัวเมืองอุดรธานียังได้ขยายเกินแนวถนนวงแหวนรอบแรกแล้วประมาณ 3 กิโลเมตร
ทางหลวงแผ่นดินหมายเลข 115
ทางหลวงแผ่นดินหมายเลข 115 สายกำแพงเพชร – สากเหล็ก เป็นทางหลวงแผ่นดินแนวตะวันตก–ตะวันออก ที่เชื่อมต่อระหว่างจังหวัดกำแพงเพชรกับจังหวัดพิจิตร สายทางเริ่มต้นที่แยกในเขตเทศบาลเมืองกำแพงเพชร อำเภอเมืองกำแพงเพชร จังหวัดกำแพงเพชร แล้วเริ่มต้นทางหลวงแผ่นดินที่กิโลเมตรที่ 3+600 และสิ้นสุดที่สี่แยกสากเหล็ก อำเภอสากเหล็ก จังหวัดพิจิตร มีระยะทางตลอดทั้งสายรวม 103.641 กิโลเมตร
ฟุตบอลทีมชาติโคลอมเบีย
ฟุตบอลทีมชาติโคลอมเบีย () อยู่ภายใต้การควบคุมของสหพันธ์ฟุตบอลโคลอมเบีย ทีมชาติโคลอมเบียมีผลงานสูงสุดในฟุตบอลโลกคือรอบก่อนรองชนะเลิศในฟุตบอลโลก 2014
"ข้อมูล ณ วันที่ 18 พฤศจิกายน ค.ศ. 2014"
รายชื่อผู้เล่นที่เคยถูกเรียกตัวในรอบ 12 เดือนล่าสุด:
ที่ 4 โคปาอเมริกา 2016
สวัสดิ์ อมรวิวัฒน์
พลตำรวจเอก สวัสดิ์ อมรวิวัฒน์ (20 กันยายน พ.ศ. 2478 – 6 ธันวาคม พ.ศ. 2559) อดีตอธิบดีกรมตำรวจ อดีตสมาชิกวุฒิสภาจังหวัดเชียงใหม่ อดีตสมาชิกสภานิติบัญญัติแห่งชาติ พ.ศ. 2534 สมาชิกวุฒิสภา พ.ศ. 2532 และ พ.ศ. 2535 และสมาชิกสภาร่างรัฐธรรมนูญไทย พ.ศ. 2539
พลตำรวจเอก สวัสดิ์ อมรวิวัฒน์ เกิดเมื่อวันที่ 20 กันยายน พ.ศ. 2478 เป็นชาวจังหวัดเชียงใหม่ สมรสกับคุณหญิง คัทลิยา อมรวิวัฒน์ มีบุตรธิดา 3 คน คือนางสาวอำไพพรรณ อมรวิวัฒน์, ดร.สุทธาภา อมรวิวัฒน์ และนายณัฐวุฒิ อมรวิวัฒน์
พล.ต.อ.สว้สดิ์ ถึงแก่อนิจกรรม เมื่อวันที่ 6 ธันวาคม พ.ศ. 2559 ณ โรงพยาบาลศิริราช เขตบางกอกน้อย กรุงเทพมหานคร ด้วยโรคชรา สิริรวมอายุ 81 ปี
พีบีเอสนิวส์อาวร์
พีบีเอสนิวส์อาวร์ (อังกฤษ:PBS NewsHour) เป็นรายการข่าวโทรทัศน์ที่มีสถานะเทียบเท่ากับข่าวภาคค่ำของสถานีโทรทัศน์พีบีเอสของประเทศสหรัฐอเมริกา ซึ่งออกอากาศครั้งแรกเมื่อวันจันทร์ที่ 20 ตุลาคม พ.ศ. 2518 ในชื่อ "เดอะโรเบิร์ต แม็คเนล รีพอร์ต" (อังกฤษ:The Robert MacNeil Report) โดยมี โรเบิร์ต แม็คเนล เป็นผู้ประกาศข่าวคนแรกของรายการนี้ โดยออกอากาศทางสถานีลูกข่าย WNET ในนครนิวยอร์ก ซึ่งแม็คเนลและ จิม แลร์เรอร์ ได้ร่วมผลิตรายการนี้ ต่อมาในวันที่ 1 ธันวาคม พ.ศ. 2518 รายการได้เปลี่ยนชื่อเป็น "เดอะแม็คเนล/แลร์เรอร์ รีพอร์ต" (อังกฤษ:The MacNeil/Lehrer Report) และเริ่มถ่ายทอดสัญญาณไปยังสถานีลูกข่ายของพีบีเอสทั่วประเทศสหรัฐอเมริกา และเปลี่ยนชื่อเป็น "เดอะแม็คเนล/แลร์เรอร์ นิวส์อาวร์" (อังกฤษ:The MacNeil/Lehrer NewsHour)ในวันศุกร์ที่ 20 ตุลาคม พ.ศ. 2538ซึ่งขณะนั้นรายการออกอากาศมาเป็นเวลา 20 ปี ซึ่งแม็่คเนลได้หยุดทำหน้าที่ผู้ประกาศข่าวและให้แลร์เรอร์เป็นผู้ประกาศข่าวด้วยตนเองแต่ผู้เดียวในวันที่ 23 ตุลาคม พ.ศ. 2538 (3 วันหลังจากนั้น)
ในวันพุธที่ 17 พฤษภาคม พ.ศ. 2549 มีการเปลี่ยนแปลงไตเติลเข้ารายการและเพลงประกอบใหม่ ซึ่งเพลงประกอบนี้ยังคงใช้มาจนถึงปัจจุบัน และพีบีเอสนิวส์อาวร์ (ขณะนั้นยังใช้ชื่อว่า เดอะ นิวส์อาวร์ วิธ จิม แลร์เรอร์ (อังกฤษ:The NewsHour with Jim Lehrer) ) เป็นรายการข่าวภาคค่ำรายการที่สองของสหรัฐอมเริกา (ต่อจากเอ็นบีซีไนท์ลี่นิวส์) ที่เริ่มออกอากาศระบบภาพความคมชัดสูง เมื่อวันที่ 17 ธันวาคม 2550 และรายการได้เปลี่ยนมาใช้ชื่อปัจจุบันเมื่อวันที่ 7 ธันวาคม พ.ศ. 2552 โดยแลร์เรอร์ประกาศข่าวในรายการนี้เป็นครั้งสุดท้ายเมื่อเดือนมิถุนายน พ.ศ. 2554 แต่ยังคงมาเป็นผู้วิเคราะห์ข่าวการเมืองในวันศุกร์บางครั้ง
รัตนพล เก่งเรียน
รัตนพล เก่งเรียน หรือ วิน เป็นมือกีต้าร์วงอาร์ไนน์ มีชื่อเสียงจากการเป็นมือกีต้าร์วงโปเตโต้ เกิดวันที่ 29 กันยายน พ.ศ. 2527
พ.ศ. 2556
พ.ศ. 2557
พ.ศ. 2558 พ.ศ. 2556
พ.ศ. 2557
พ.ศ. 2558
ข่าวร้ายหรือเปล่า
"ข่าวร้ายหรือเปล่า" เป็นซิงเกิลของนักร้อง วสันต์ โชติกุล กับค่ายสหภาพดนตรี ประพันธ์เนื้อร้องโดย สิปปกิจ ดวงแก้วใหม่ แต่งทำนองและเรียบเรียงโดย ผลิน ธนัชชา เนื้อหาเพลงนั้นแสดงถึงอารมณ์ต่อเนื่องของความเป็นห่วงเป็นใยในความรักครั้งก่อน เป็นห่วง ไม่อยากให้คนคนนั้นต้องผิดหวัง
มิวสิกวิดีโอเพลง "ข่าวร้ายหรือเปล่า" เผยแพร่ครั้งแรกเมื่อวันที่ 25 เมษายน พ.ศ. 2556 กำกับโดย คมสัน ศรีสวัสดิ์ ถ่ายทำที่ราชบุรี โดยมี วสันต์ โชติกุล ติ๊ก-เจษฎาภรณ์ ผลดี และ พลอย-รัตนรัตน์ เอื้อทวีกุล มาร่วมแสดงด้วย เป็นเรื่องราวของคนสองคนเป็นอาสาสมัครที่มาคอยดูแลคุณตาคุณยายในบ้านพักคนชรา ที่เป็นเหมือนอีกโลกหนึ่งที่เราสองคนอยู่แล้วมีความสุขมาก ซึ่งทุก ๆ คนเป็นเหมือนครอบครัวเดียวกัน มีความรักให้กัน
แต่ความสัมพันธ์ของเราค่อนข้างคลุมเครือไม่แน่ใจว่าเป็นความรักแบบเพื่อนหรือแฟน จนวันนึงก็มีคุณหมอหนุ่มเข้ามาทำให้พลอยเบนความสนใจไปอยู่กับหมอ ไม่ยอมเลือกผม ข่าวร้ายหรือเปล่า ก็เลยเป็นช่วงเวลาที่พลอยออกไปจากบ้านพักคนชราไปคบกับหมอ ผมก็จะติดตามข่าวคราวของเค้าอยู่ตลอดเวลา อยากรู้ว่าเค้าเป็นยังไง มีความสุขดีหรือเปล่า เรื่องราวจะจบยังไง เป็นข่าวร้ายของผมไหม
เพลง "ข่าวร้ายหรือเปล่า" ติดอันดับสูงสุด 9 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 12 พฤษภาคม พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
สมเด็จพระวันรัต (ฑิต อุทโย)
สมเด็จพระวันรัต นามเดิม ฑิต ฉายา อุทโย เป็นสมเด็จพระราชาคณะ อดีตเจ้าอาวาสวัดมหาธาตุยุวราชรังสฤษฎิ์ราชวรมหาวิหาร และอดีตเจ้าคณะใหญ่ฝ่ายใต้
สมเด็จพระวันรัต มีนามเดิมว่าก๋ง เป็นชาวบ้านรั้วใหญ่ บางปอิน แขวงกรุงเก่า (อำเภอบางปะอิน จังหวัดพระนครศรีอยุธยา ในปัจจุบัน) เกิดสมัยรัชกาลที่ 3 เมื่อวันอาทิตย์ที่ 6 สิงหาคม พ.ศ. 2380 ขึ้น 5 ค่ำ เดือน 9 ปีระกา โยมมารดาชื่อสิงห์ โยมมารดาชื่ออิ่ม
เมื่ออายุย่าง 14 ปี ได้บวชเป็นสามเณรที่วัดกำแพง แขวงปางปอิน แล้วย้ายไปศึกษาพระปริยัติธรรมที่วัดสามพระยา อายุย่าง 21 ปี จึงอุปสมบท ณ วัดสามพระยา เมื่อปีมะเส็ง ปี พ.ศ. 2400 (บางตำราว่า พ.ศ. 2401) โดยพระนิโรธรังสี (เรือง) เป็นพระอุปัชฌาย์ พระปลัดแฟงและพระสมุห์พูนเป็นคู่พระกรรมวาจาจารย์ ได้ฉายาว่า "อุทโย"
เมื่ออุปสมบทแล้วท่านได้ศึกษาพระปริยัติธรรมในหลายสำนัก ได้แก่ สำนักอาจารย์ทอง ป.ธ. 7 ที่วัดบวรนิเวศวิหาร สำนักพระมหาแดง สีลวฑฺฒโน ป.ธ. 8 ที่วัดสุทัศนเทพวาราม สำนักพระโหราธิบดี (ชุม) ที่วัดพระศรีรัตนศาสดาราม พระโหราธิบดีได้ตั้งชื่อใหม่ให้ท่านว่าฑิต
ในปี พ.ศ. 2409 การสอบบาลีสนามหลวงจัดขึ้น ณ วัดพระศรีรัตนศาสดาราม ท่านเข้าสอบแปลได้เปรียญธรรม 3 ประโยค ในปีต่อ ๆ มาสอบตก จนกระทั่ง พ.ศ. 2419 ได้เข้าสอบอีกซึ่งจัดขึ้น ณ พระที่นั่งสุทไธสวรรยปราสาท ได้เพิ่มอีกประโยคหนึ่ง รวมเป็นเปรียญธรรม 4 ประโยค
วันอาทิตย์ที่ 12 มีนาคม พ.ศ. 2425 (นับตามแบบเดิมตรงกับ พ.ศ. 2424 ) ขณะดำรงสมณศักดิ์ที่พระศรีสมโพธิ ได้ทรงโปรดให้อาราธนาไปครองวัดอรุณราชวรารามราชวรมหาวิหาร จนกระทั่งวันอาทิตย์ที่ 29 เมษายน พ.ศ. 2431 จึงโปรดให้อาราธนามาครองวัดมหาธาตุ และอยู่วัดนี้จนถึงแก่มรณภาพเมื่อแรกมาปกครองวัดมหาธาตุนั้น วัดอยู่ในช่วงทรุดโทรมอย่างหนัก ท่านได้พัฒนาวัดหลายประการจนกลับมาเป็นพระอารามที่รุ่งเรืองสง่างาม และได้เป็นแม่กองตรวจชำระพระสุตตันตปิฎกในการจัดพิมพ์พระไตรปิฎกฉบับ ร.ศ. 112
สมเด็จพระวันรัต มรณภาพด้วยโรคชรา เมื่อวันที่ 13 (บางตำราว่าวันอังคารที่ 14) สิงหาคม พ.ศ. 2466 เวลา 07:45 น. สิริอายุได้
เวลา 17.00 น. สมเด็จพระเจ้าบรมวงศ์เธอ เจ้าฟ้าฯ กรมพระยาภาณุพันธุวงศ์วรเดช เสด็จมาสรงน้ำศพ ได้รับพระราชทานโกศไม้สิบสอง ตั้งบนชั้น 2 ชั้น มีฉัตรแวดล้อม 7 คัน และโปรดให้มีพระสวดพระอภิธรรมและประโคมประจำศพมีกำหนด 15 วัน ได้รับพระราชทานเพลิงศพในปี พ.ศ. 2469 ณ เมรุปูน วัดสระเกศราชวรมหาวิหาร
แสวง ธีระสวัสดิ์
พลตำรวจเอก แสวง ธีระสวัสดิ์ (27 ตุลาคม พ.ศ. 2474 - 11 พฤศจิกายน พ.ศ. 2546) อดีตอธิบดีกรมตำรวจ คนที่ 21
พลตำรวจเอก แสวง ธีระสวัสดิ์ เกิดเมื่อวันที่ 27 ตุลาคม พ.ศ. 2474 ที่ตำบลนางเลิ้ง อำเภอหนองแค จังหวัดสระบุรี เป็นบุตรของนายสวัสดิ์และนางสะอาด ธีระสวัสดิ์ มีพี่น้องร่วมบิดามารดา 3 คน คือ
สมรสกับคุณหญิงอารีย์ ธีระสวัสดิ์ มีบุตรสามคน ได้แก่ พล.ต.อ.ธนิตศักดิ์ ธีระสวัสดิ์ ที่ปรึกษาพิเศษสำนักงานตำรวจแห่งชาติ นางขัตติยา ธีระสวัสดิ์ และ พล.ต.อ.สุชาติ ธีระสวัสดิ์ จเรตำรวจแห่งชาติ
พลตำรวจเอก แสวง เริ่มเรียนที่โรงเรียนประชาบาลตำบลรังสิต อำเภอธัญบุรี จังหวัดปทุมธานี จนกระทั่งจบชั้นมัฐยมต้นเมื่อปี 2484 ต่อมาเข้าศึกษาต่อที่โรงเรียนมัธยมวัดห้วยโป่ง (จันทร์ราษฎร์บำรุง) จนจบชั้นมัธยมศึกษาปีที่ 6 ในปี 2490 จบชั้นเตรียมอุดมศึกษาปีที่ 1 ที่โรงเรียนอำนวยศิลป์พระนคร และจบชั้นเตรียมอุดมศึกษาปีที่ 2 ที่โรงเรียนไตรมิตรวิทยาลัย สำเร็จการศึกษาระดับปริญญาตรีคณะนิติศาสตร์ มหาวิทยาลัยธรรมศาสตร์พลตำรวจเอก แสวง ธีระสวัสดิ์ ถึงแก่อนิจกรรมด้วยโรคเส้นเลือดในสมองอุดตัน ณ โรงพยาบาลศิริราช กรุงเทพมหานคร เมื่อวันที่ 11 พฤศจิกายน พ.ศ. 2546 เวลา 23.57 น.
วันพุธที่ 12 พฤศจิกายน พ.ศ. 2546 เวลา 17.00 น. ขอรับพระราชทานน้ำหลวงอาบศพ พร้อมด้วยเครื่องเกียรติยศประกอบศพ ณ ศาลา 5/1 วันตรีทศเทพ เขตพระนคร กรุงเทพมหานคร
พระบาทสมเด็จพระปรมินทรมหาภูมิพลอดุลยเดช บรมนาถบพิตรพระกรุณาโปรดเกล้าฯ พระราชทานโกศแปดเหลี่ยม ฉัตรเบญจาตั้งประดับ ปี่ กลองชนะ ประโคมเวลาพระราชทานน้ำหลวงอาบศพ และรับศพอยู่ในพระบรมราชานุเคราะห์ 7 วัน มีพระพิธีธรรมสวดพระอภิธรรมศพเวลากลางคืน กำหนด 7 คืน
วันพุธที่ 31 มีนาคม พ.ศ. 2547 พระบาทสมเด็จพระปรมินทรมหาภูมิพลอดุลยเดช บรมนาถบพิตร ทรงพระกรุณาโปรดเกล้าฯ ให้ สมเด็จพระเจ้าอยู่หัวมหาวชิราลงกรณ บดินทรเทพยวรางกูร ขณะดำรงพระอิสริยยศเป็น สมเด็จพระบรมโอรสาธิราช สยามมกุฎราชกุมาร เสด็จพระราชดำเนินแทนพระองค์ไปในการพระราชทานเพลิงศพพลตำรวจเอก แสวง ธีระสวัสดิ์ ณ เมรุหลวงหน้าพลับพลาอิสริยาภรณ์ วัดเทพศิรินทราวาส
พระรามอินทรา (ดวง จุลัยยานนท์)
พลตำรวจโท พระรามอินทรา (ดวง จุลัยยานนท์) (27 มีนาคม พ.ศ. 2432 - ???) อดีตอธิบดีกรมตำรวจ คนที่ 6 และอดีตปลัดกระทรวงมหาดไทยคนที่ 11
พลตำรวจโท พระรามอินทรา (ดวง จุลัยยานนท์) เกิดเมื่อวันที่ 27 มีนาคม พ.ศ. 2432 ที่ตำบลต้นม่วง อำเภอเมืองเพชรบุรี จังหวัดเพชรบุรี เป็นบุตรของนายขลิบและนางกรอง จุลัยยานนท์
สุรพล จุลละพราหมณ์
พลตำรวจเอก สุรพล จุลละพราหมณ์ (15 กันยายน พ.ศ. 2465 - พ.ศ. 2539) อดีตอธิบดีกรมตำรวจ คนที่ 18 และอดีตผู้บัญชาการตำรวจตระเวนชายแดน อดีตสมาชิกสภานิติบัญญัติแห่งชาติ พ.ศ. 2520
พลตำรวจเอก สุรพล จุลละพราหมณ์ เกิดเมื่อวันที่ 15 กันยายน พ.ศ. 2465 ที่ตำบลในเมือง อำเภอเมืองนครศรีธรรมราช จังหวัดนครศรีธรรมราช เป็นบุตรของขุนจุลละพราหมณ์ศึกษากร (วาศ) และนางเกลื่อม จุลละพราหมณ์ สมรสกับนางสาลินี จุลละพราหมณ์
พลตำรวจเอก สุรพล เมื่อครั้งยังมียศเป็น พลตำรวจโท ได้ดำรงตำแหน่ง ผู้บัญชาการตำรวจตระเวนชายแดน และได้ดำรงตำแหน่งอธิบดีกรมตำรวจ เมื่อวันที่ 12 พฤษภาคม พ.ศ. 2524 ต่อจาก พลตำรวจเอกมนต์ชัย พันธุ์คงชื่น พร้อมกับรับพระราชทานยศ พลตำรวจเอก ในวันเดียวกัน
นอกจากนี้พลตำรวจเอก สุรพล จุลละพราหมณ์ ในขณะยังมียศเป็น พลตำรวจโท ยังเคยได้รับการแต่งตั้งเป็นสมาชิกสภานิติบัญญัติแห่งชาติ พ.ศ. 2520อีกด้วย
อัจถพันธ์ ขันติวรบท
อัจถพันธ์ ขันติวรบท เป็นนักกีฬาเทควันโดเยาวชนทีมชาติไทย ได้รับเหรียญทองแดงจากการแข่งขันเทควันโดชิงแชมป์เอเชีย 2012 จากประเภทพุมเซ่บุคคลชาย และเหรียญทองประเภทพุมเซ่คู่ผสม จากกีฬามหาวิทยาลัยแห่งประเทศไทย ครั้งที่ 41
อัจถพันธ์ ขันติวรบท มีชื่อเล่นว่า "แชมป์" จบระดับชั้นมัธยมศึกษาจากโรงเรียนทวีธาภิเศก ปัจจุบันกำลังศึกษาอยู่คณะวิศวกรรมศาสตร์ ภาควิชาวิศวกรรมโยธา มหาวิทยาลัยธรรมศาสตร์
สลักจิต
สลักจิต เป็นนวนิยายไทย เป็นบทประพันธ์ของ บุษยมาส บทประพันธ์นี้มีการนำมาสร้างเป็นภาพนยตร์และละครโทรทัศน์อีกหลายต่อหลายครั้ง บทประพันธ์เรื่องนี้สร้างเป็นภาพยนตร์ 2 ครั้ง โดยครั้งแรกในรูปแบบภาพยนตร์ นำแสดงโดย ชนะ ศรีอุบล ออกฉายเมื่อปี พ.ศ. 2504 และในปี พ.ศ. 2521 นำแสดงโดย สมบัติ เมทะนี และ จารุณี สุขสวัสดิ์ และต่อมาสร้างเป็นละครโทรทัศน์แล้วอีก 4 ครั้ง ทางช่อง 3 (ปี 2524, 2542) ทางช่อง 5 (ปี 2530) และทางช่องวัน (ปี 2559)
จอย สลักจิต ภักดีบดินทร์ เด็กสาวลูกครึ่ง กลับมาที่เมืองไทยเพราะว่าพ่อเสียชีวิต จอยต้องมาอยู่ที่บ้านภักดีบดินทร์ ท่ามกลางความไม่พอใจของ จันทราและพี่น้องคนอื่น ๆและอาเพียงเพ็ญ รวมทั้งเจ้าคุณปู่ที่ยังผูกใจเจ็บอยู่กับการกระทำของลูกชายคนโตที่ขัดคำสั่งการแต่งงาน ยกเว้น ม.ร.ว ภูษิตหรือชายเดียว ผู้เป็นลูกพี่ลูกน้องกับพ่อของจอย จะเป็นผู้ที่ให้กำลังใจจอยอยู่ตลอดเวลา จอยก็มีความประทับใจชายเดียว เพราะว่ามีลักษณะคล้ายพ่อภาคภูมิของตัวเอง ชายเดียวสัญญากับจอยว่าจะให้รางวัลหากจอยเรียนหนังสือได้คะแนนดี จอยขอรางวัลเป็นแหวนตระกูลที่ชายเดียวใส่ติดนิ้วอยู่ตลอดเวลา เมื่อชายเดียวไปเรียนต่อต่างประเทศ ก็ได้ติดต่อกับจอยทางจดหมาย ส่วนเพียงเพ็ญก็รายงานเรื่องจอยและเกริก ลูกรัฐมนตรีที่ให้ความสนใจจอยชายเดียวกลับมาพร้อมกับธเนศเพื่อนรัก ธเนศก็แสดงออกว่าพอใจจอย ให้ชายเดียวมาพูดกับจอย ทำให้จอยไม่พอใจมาก ชายเดียวต่อว่าจอยเรื่องคบกับเกริก และว่าทำตัวเหลวไหล จอยจึงตัดสินใจหมั้นกับเกริกเพราะประชดชายเดียว และเสียใจที่ชายเดียวต้องแต่งงานกับเพียงเพ็ญ ชายเดียวเสียใจมากที่จอยหมั้น และบอกรักจอยในคืนที่จอยหมั้น ประกอบกับเมาทำให้ชายเดียวเกิดอุบัติเหตุ ชายเดียวพร่ำเพ้อถึงจอย ทำให้ทุกคนเข้าใจว่าชายเดียวกับจอยรักกัน จอยมาดูแลชายเดียวตลอดเวลาที่ป่วย เพียงเพ็ญรับไม่ได้กับสิ่งที่เกิดขึ้น หลอกจอยออกไปข้างนอก เพื่อที่จะยิงจอย แต่กลับต้องพบกับอุบัติเหตุทำให้ตัวเองเสียชีวิต เจ้าคุณปู่ก็ให้ชายเดียวแต่งงานกับจอยเมื่อหายป่วย และยกโทษให้กับความผิดของพ่อภาคภูมิของจอย
กังเปโอนาตูบราซีเลย์รูแซรียีอา
กังเปโอนาตูบราซีเลย์รูแซรียีอา () หรือที่รู้จักกันในชื่อ บราซีเลย์เรา () และ แซรียีอา () เป็นลีกฟุตบอลสูงสุดของฟุตบอลในประเทศบราซิล ก่อตั้งใน พ.ศ. 2502 โดยมีลีกรองลงมาคือ กังเปโอนาตูบราซีเลย์รูแซรียีเบ ()
พระยาอรรคราชวราทร (ภัสดา บุรณศิริ)
พระยาอรรคราชวราทร (ภัสดา บุรณศิริ) (23 มกราคม พ.ศ. 2403 - ) เป็นอธิบดีกรมกองตระเวน คนที่ 2 อดีตอัครราชทูตสยามประจำกรุงวอชิงตัน และอดีตอัครราชทูตสยามประจำกรุงอังกฤษ
พระยาอรรคราชวราทร (ภัสดา บุรณศิริ) เกิดเมื่อวันพุธขึ้น 12 ค่ำ เดือนสาม ปีวอก จุลศักราช 1222 ตรงกับวันที่ 23 มกราคม พ.ศ. 2403 เป็นบุตรของพระยาธรรมจรรยานุกูลมนตรี (จำเริญ บุรณศิริ) มีพี่น้องร่วมบิดา-มารดา 4 คนคือพระยามหานิเวศนานุรักษ์ (กระจ่าง บุรณศิริ) ,พระยาอรรคราชวราทร (ภัสดา บุรณศิริ) ,เจ้าจอมก้อนแก้ว ในรัชกาลที่ 5 ,พระยาอุเทนเทพโกสินทร์ (ประสาน บุรณศิริ)
ปริศนา วงศ์ศิริ
ปริศนา วงศ์ศิริ ชื่อเล่น ไก่ นักร้องหมอลำและนักแสดงชื่อดัง เกิดเมื่อ 3 เมษายน พ.ศ. 2501 ที่จังหวัดสกลนคร เคยได้ตำแหน่งนางงามท้องถิ่นและรองนางสาวไทยจักรวาลปีพุทธศักราช 2520มาก่อน
เข้าสู่วงการบันเทิง เมื่ออายุได้ 19 ปี เมื่อได้เดินทางเข้ากรุงเทพมหานคร เรียนที่โรงเรียนเสริมสวยเกศสยาม สมชาย จันทวังโส ไปพบเข้าได้ชักชวนถ่ายภาพลงปกหนังสือทุกฉบับ ตั้งแต่ปี พ.ศ. 2520 จากนั้น สมชาย จันทวังโส ได้พาไปพบ ไพรัช สังวริบุตร ให้แสดงละครโทรทัศน์สังกัดช่อง 7 เรื่องแรก คือ "ขุนแผนผจญภัย" จนกระทั่งได้รับบทนางเอกเรื่องแรก จากเรื่อง "แก้วหน้าม้า" ประสบความสำเร็จอย่างมาก ต่อมาก็ได้แสดงเป็นนางเอกในละครจักร ๆ วงศ์ ๆ จนถึงภาพยนตร์ 16 มิลลิเมตร เรื่อง "แม่นากพระโขนง" คู่กับ ชานนท์ มณีฉาย ทางช่อง 7
และได้แสดงนำในภาพยนตร์หลายเรื่อง เช่น "จุฬาตรีคูณ", "โก๋บ้านนอกกี๋บางกอก", "หยาดพิรุณ", "ตึงนั้ง", "แข่งรถแข่งรัก" ฯลฯ ก็ประสบความสำเร็จในระดับหนึ่ง
แม้จะประสบความสำเร็จในวงการการแสดง แต่ด้านเสริมสวยก็ไม่ทิ้ง ยังได้เรียนจนจบ เพราะทาง ยุพา นพวิชัย ผู้อำนวยการโรงเรียนมีความเมตตาให้เรียนฟรีตลอดชีวิต เพราะได้เสียสละเป็นนางแบบทรงผมทุกสไตร์
ต่อมาในปี พ.ศ. 2527 ได้กลายเป็นนักร้อง เพลงแรกที่โด่งดังคือ "สาวนาหารัก" โดยบันทึกแผ่นเสียงมาเรื่อย ๆ มีโอกาสได้ตั้งวงดนตรีลูกทุ่งร่วมกับสุพรรณ สันติชัยเจ้าของเพลง ยืนร้องไห้คอยใคร นาคเดือนแปด พี่คอยที่ซอยบุฟผา และ หม่ำ จ๊กมกเคยเป็นเด็กยกของในวง ส่วนใหญ่จะรับเชิญไปกับวงของนักร้องลูกทุ่งชื่อดังร่วมสมัยหลายคน เช่น สายัณห์ สัญญา, เพลิน พรหมแดน, ศรชัย เมฆวิเชียร, ยอดรัก สลักใจ, จีระพันธ์ วีระพงษ์ เป็นต้น
โดยในเพลง "ไก่จ๋า" ที่โด่งดังของสายัณห์ สัญญา แต่งโดย ปิยะ ตระกูลราษฎร์ เนื้อร้องก็กล่าวกันว่าเป็นการรำพึงรำพันถึงความรักและความเสียใจแก่ปริศนาที่มีชื่อเล่นว่า ไก่
ชีวิตส่วนตัวเคยผ่านการสมรสมาแล้วครั้งหนึ่ง มีลูก 2 คน เป็นหญิง 1 ชาย 1 แต่เพราะปัญหาในชีวิตคู่ ต่อมาจึงได้เลิกรากัน ทำให้กลายเป็นแม่เลี้ยงเดี่ยวมานานกว่า 10 ปี ต่อมาในปี พ.ศ. 2554 จึงได้สมรสอีกครั้งกับ นายสุจินต์ พิทักษ์ ผู้พิพากษาศาลสมทบ ศาลเยาวชนและครอบครัว จังหวัดสมุทรสาคร และรองประธานสภาอุตสาหกรรมแห่งประเทศไทย กลุ่มเซรามิก ซึ่งเป็นม่ายลูกติดเช่นเดียวกัน
ปัจจุบัน ปริศนา วงศ์ศิริ มีตำแหน่งเป็นผู้อำนวยการฝ่ายประชาสัมพันธ์ มหาวิทยาลัยกรุงเทพธนบุรี มีบ้านพักอยู่ที่จังหวัดปทุมธานี
วัยเด็ก
วัยเด็ก {6-12 ปี}คือวัยที่มีระยะช่วงเวลาตั้งแต่การเกิดจนถึงวัยรุ่น ตามทฤษฎีการเจริญการรู้ของปยาเชอ (Piaget's theory of cognitive development) วัยเด็กประกอบด้วยสองขั้น คือ ขั้นก่อนดำเนินการ (preoperational stage) และขั้นดำเนินการรูปธรรม (concrete operational stage) ในจิตวิทยาการเจริญ (developmental psychology) วัยเด็กแบ่งเป็นขั้นการเจริญวัยหัดเดิน (toddlerhood) วัยเด็กตอนต้น (วัยเล่น) วัยเด็กตอนกลาง (วัยเรียน) และวัยรุ่น (วัยเริ่มเจริญพันธุ์ถึงหลังวัยเริ่มเจริญพันธุ์) ปัจจัยวัยเด็กหลายอย่างสามารถส่งผลต่อการก่อเจตคติของบุคคล
เอลีก
เอ-ลีก () เป็นลีกฟุตบอลอาชีพของประเทศออสเตรเลีย ก่อตั้งในปี พ.ศ. 2547 โดยเอ-ลีกในปัจจุบันนั้นไม่มีระบบการเลื่อนชั้นหรือตกชั้นเอ-ลีกในปัจจุบันมี 10 สโมสรโดย 9 ทีมมาจากออสเตรเลียและ 1 ทีมจากนิวซีแลนด์
เอ.เย.ยาดิน
เอ.เย.ยาดิน () เป็นอธิบดีกรมกองตระเวนคนที่ 3 ยาดินเป็นชาวอังกฤษชาวอังกฤษผู้ซึ่งเคยรับราชการเป็น ผู้บังคับการตำรวจในประเทศอินเดีย พ.ศ. 2440 ได้เดินทางเข้ามายังประเทศไทยเป็นครั้งแรก ในรัชสมัยพระบาทสมเด็จพระจุลจอมเกล้าเจ้าอยู่หัว รัชกาลที่ 5ได้เข้ามารับราชการตำรวจไทยในตำแหน่งผู้ช่วยผู้บังคับการกองตระเวน พ.ศ. 2440 พระบาทสมเด็จพระจุลจอมเกล้าเจ้าอยู่หัว พระราชทานโปรดเกล้าฯ ให้ เอ.เย.ยาดิน ดำรงตำแหน่งเป็นอธิบดีกรมกองตระเวนสืบต่อจากพระยาอรรคราชวราทร (ภัสดา บุรณศิริ) ยาดินได้ชักชวนเพื่อนชาวอังกฤษจากอินเดียมาร่วมงาน โดยได้ปรับปรุงกิจการตำรวจให้ก้าวหน้าขึ้นตามแนวทางตำรวจอินเดีย
ต่อมาในปี พ.ศ. 2447 เอ.เย.ยาดิน ได้กราบบังคบทูลลาออกจากราชการหลังเป็นอธิบดีกรมกองตระเวนได้ 7 ปี เพื่อกลับอินเดีย พระบาทสมเด็จพระจุลจอมเกล้าเจ้าอยู่หัวจึงพระราชทานโปรดเกล้าฯ ให้มหาอำมาตย์โท อีริกเซ็นต์ เย ลอสัน ดำรงตำแหน่งอธิบดีกรมกองตระเวนแทน
พระเทพรัตนมุนี (สุรชัย สุรชโย)
พระเทพรัตนมุนี (สุรชัย สุรชโย) นามสกุล วิชชุกิจมงคล เป็นพระราชาคณะชั้นเทพ ปัจจุบันดำรงตำแหน่งเจ้าคณะภาค 12 และรักษาการเจ้าอาวาสวัดสระเกศราชวรมหาวิหาร
พระเทพรัตนมุนี มีนามเดิมว่าสุรชัย สุรชโยได้เข้ารับการบรรพชา ณ.วัดสระเกศราชวรมหาวิหาร โดยมีสมเด็จพระพุฒาจารย์ (เกี่ยว อุปเสโณ) ครั้นดำรงสมณศักดิ พระพรหมคุณาภรณ์ เป็นพระอุปัชฌาย์ จากนั้นสามเณรสุรชัยได้คอยปรนนิบัติรับใช้สมเด็จพระพุฒาจารย์ (เกี่ยว อุปเสโณ) และศึกษาพระธรรมวินัยควบคู่กันไปด้วย จนได้เข้าพิธีอุปสมบทเมื่อวันที่ 25 เมษายน พ.ศ. 2521 ณ พระอุโบสถ วัดสระเกศราชวรมหาวิหาร โดยมีสมเด็จพระพุฒาจารย์ (เกี่ยว อุปเสโณ) เมื่อครั้งดำรงสมณศักดิ์ที่พระพรหมคุณาภรณ์ เป็นพระอุปัชฌาย์ ได้รับฉายาว่า "สุรชโย"
หลังจากอุปสมบทก็ได้รับมอบหมายให้ดำรงตำแหน่งผู้ช้วยเจ้าอาวาสเจ้าอาวาสวัดสระเกศราชวรมหาวิหาร ดูแลงานปกครอง ในขณะเดียวกันยังเป็นครูสอนพระปริยัติธรรม สำนักเรียนวัดสระเกศ เป็นกรรมการตรวจนักธรรมสนามหลวง สมเด็จพระพุฒาจารย์ (สนิท ชวนปญฺโญ) เจ้าคณะใหญ่หนตะวันออก ได้สั่งให้พระพรหมสุธีพักการปฏิบัติหน้าที่เจ้าคณะภาค 12 โดยให้พระเทพรัตนมุนี (สุรชัย สุรชโย) รองเจ้าคณะภาค12 เป็นรักษาการเจ้าคณะภาค 12 แทน ในปัจจุบัน พระเทพรัตนมุนี จำวัดอยู่ที่คณะ 8 วัดสระเกศราชวรมหาวิหาร
ทูเว ลู
เอ็บบา "ทูเว" เอลซา นิลส์ซอน (; เกิด 29 ตุลาคม ค.ศ. 1987) รู้จักกันในชื่อ โทฟ โล หรือ ทูเว ลู () เป็นนักร้องและนักแต่งเพลงชาวสวีเดนจากสตอกโฮล์ม ประเทศสวีเดน เกิดและเติบโตที่เมือง Djursholm ชานเมืองทางเหนือของสตอกโฮล์ม เธอจบการศึกษาที่โรงเรียนดนตรี Rytmus Musikergymnasiet ลูก่อตั้งวงดนตรีแนวแม็ธร็อกชื่อ เทรมเบิลบี ใน ค.ศ. 2006 หลังจากแยกวง ลูยังคงทำงานดนตรีต่อไป โดยแต่งเพลง และได้ร่วมงานกับวอร์เนอร์/แชปเพลล์มิวสิก เมื่อ ค.ศ. 2011 ลูกลายเป็นนักแต่งเพลงที่ประสบความสำเร็จ ได้บันทึกเสียงและออกผลงานอิสระเดี่ยวของตนอง ร่วมงานกั[โปรดิวเซอร์เพลง อเล็กซานเดอร์ ครอนลันด์ แมกซ์ มาร์ติน และซีโนมาเนีย ใน ค.ศ. 2014 เธอเซ็นสัญญากับบริษัทมาราโทนสตูดิโอส์ ของมาร์ติน และได้รับข้อเสนอให้เซ็นสัญญากับสังกัดไอส์แลนด์ และโพลีดอร์เรเคิดส์
เธอมีชื่อเสียงจากซิงเกิลปี ค.ศ. 2013 ชื่อ "แฮบิตส์" และประสบความสำเร็จในกระแสหลักด้วยเวอร์ชันทำใหม่ที่ผลิตโดยฮิปปี ซาบอทาจ ใช้ชื่อเพลงว่า "สเตย์ฮาย" อีพีเปิดตัวของเธอชื่อ "ทรูธซีรัม" ออกจำหน่ายในเดือนมีนาคม ค.ศ. 2014 นำเสนอเพลงดังกล่าวทั้งสองเวอร์ชัน รวมถึงซิงเกิล "เอาต์ออฟมายด์" และ "น็อตออนดรักส์" อัลบั้มเปิดตัวของทูเว ลู ชื่อ "ควีนออฟเดอะคลาวส์" ออกจำหน่ายในวันที่ 30 กันยายน ในสหรัฐอเมริกา และหลายพื้นที่ในยุโรป เอเชีย และโอเชียเนีย โดยสังกัดไอแลนด์เรเคิดส์ ทูเว ลู ยังแต่งเพลงให้กับศิลปินจำนวนมาก เช่น เดอะแซตเทอร์เดส์ ไอโคนาป็อป เกิลส์อะลาวด์ และเชอร์ ลอยด์ และอื่น ๆ
แฮบิตส์ (เพลงทูเว ลู)
"แฮบิตส์" () เป็นเพลงของนักร้องชาวสวีเดน ทูเว ลู จากอีพี "ทรูธซีรัม" และอัลบั้มเปิดตัวชื่อ "ควีนออฟเดอะคลาวส์" ออกจำหน่ายวันที่ 25 มีนาคม ค.ศ. 2013 เป็นซิงเกิลที่สอง และออกจำหน่ายซ้ำในวันที่ 6 ธันวาคม ค.ศ. 2013 โดยใช้ชื่อว่า "แฮบิตส์ (สเตย์ฮาย)" เพลงออกจำหน่ายในสหรัฐอเมริกาวันที่ 14 เมษายน ค.ศ. 2014 เป็นซิงเกิลเปิดตัวจากอีพี "ทรูธซีรัม" และอัลบั้ม "ควีนออฟเดอะคลาวส์" ในด้านดนตรี "แฮบิตส์" เป็นเพลงป็อปที่มีเนื้อเรื่องว่าตัวเอกพยายามลืมคนสำคัญคนก่อนโดยการดื่มและความพึงพอใจแบบคติสุขารมณ์
"แฮบิตส์" ใช้เวลานานจนกลายเป็นเพลงที่รับความนิยม (sleeper hit) ขึ้นอันดับสามบนชาร์ตบิลบอร์ดฮอต 100 ในสหรัฐอเมริกา เป็นซิงเกิลแรกของเธอที่ขึ้นชาร์ตดังกล่าว ทูเว ลูเป็นนักร้องชาวสวีเดนที่มีเพลงขึ้นชาร์ตดังกล่าวสูงที่สุดนับตั้งแต่เพลง "เดอะไซน์" จากเอซออฟเบส ที่ขึ้นอันดับหนึ่งเมื่อปี ค.ศ. 1994 เพลงประสบความสำเร็จมากขึ้นในรูปแบบเวอร์ชันทำใหม่โดยฮิปปี ซาบอทาจ ขึ้นสิบอันดับแรกในออสเตรเลียและสหราชอาณาจักร และประเทศต่าง ๆ ในยุโรป
รู้ด (เพลง)
"รู้ด" () เป็นซิงเกิลเปิดตัวของวงดนตรีแนวเร้กเก้ฟิวชันสัญชาติแคนาดา เมจิก! จากสตูดิโออัลบั้มเปิดตัวชื่อ "โดนต์คิลเดอะเมจิก" ออกจำหน่ายในวันที่ 24 กุมภาพันธ์ ค.ศ. 2014 โดยสังกัดโซนีมิวสิกเอนเตอร์เทนเมนต์ "รู้ด" ขึ้นอันดับที่หกบนชาร์ตแคนาเดียนฮอต 100 นอกประเทศ เพลงขึ้นอันดับหนึ่งในสหรัฐอเมริกา และสหราชอาณาจักร และขึ้นถึงสิงอันดับแรกในออสเตรเลีย นิวซีแลนด์ ไอร์แลนด์ เดนมาร์ก เนเธอร์แลนด์ และสวีเดน เพลงยังแสดงในภาพยนตร์โฆษณาเนสทีปี ค.ศ. 2014 ในประเทศฟิลิปปินส์
อีวานเกเลียน: 3.0+1.0
อีวานเกเลียน : 3.0+1.0 เป็นภาคจบ ซีรีส์จอเงินของ อีวานเกเลียน ประกาศออกมาแน่นอนแล้วว่าจะออกในปี ค.ศ.2020
อีวานเกเลียน: 2.0 อุบัติการณ์วันล้างโลก
Evangelion: 2.0 You Can (Not) Advance () เป็นภาคที่ 2 ของโปรเจกต์ Rebuild of Evanlgelion ซึ่งมีทั้งหมด 4 ภาค (ภาคแรกคือ ) เป็นภาพยนตร์การ์ตูนญี่ปุ่น (ปีพ.ศ. 2552) ซึ่งทำสำหรับฉายในโรงภาพยนตร์ สร้างโดยสตูดิโอคารา (Studio Khara) ซึ่งอยู่ในเครือเดียวกันกับสตูดิโอไกแน็กซ์ (Gainax) โดยดัดแปลงจากอีวานเกเลียน ฉบับภาพยนตร์ชุด สำหรับออกอากาศทางโทรทัศน์ (Neon Genesis Evangelion - TV series) โดยมีเนื้อเรื่องเหมือนกัน แต่กระชับให้สั้นลง และเพิ่มรายละเอียดของภาพ ให้สวยงามทันสมัยมากขึ้น ออกฉายในประเทศไทยเมื่อเดือนสิงหาคม ปี พ.ศ. 2553
อิคาริ ชินจิยังคงขับอีวานเกเลี่ยนเครื่อง 01 เพื่อสู้กับเทวทูตต่อไป แต่คราวนี้เขาไม่ได้สู้เพียงลำพังเหมือนแต่ก่อนอีกแล้ว อายานามิ เรย์ขับอีวานเกเลี่ยนเครื่อง 00 และชิกินามิ อาสึกะ แลงเล่ย์ขับอีวานเกเลี่ยนเครื่อง 02 เพื่อเข้าต่อสู้กับพวกเทวทูตด้วยอีกแรง และยังมีเด็กสาวปริศนา มากินามิ มาริ อิลัสเทรียส ผู้ขับอีวานเกเลี่ยนเครื่อง 05 เข้ามาเกี่ยวข้องด้วย ทว่าในระหว่างนั้น พวกเทวทูตก็ร้ายกาจขึ้นเรื่อยๆ กลิ่นอายจากแผนการร้ายของมนุษย์ด้วยกันเองก็ปรากฏขึ้น! อิคาริ ชินจิผู้ต่อสู้กับเทวทูตเพื่อหวังจะได้รับความรักจากพ่อ จะสามารถก้าวข้ามตัวเองและมอบความรักให้แก่ผู้อื่นแทนได้หรือไม่?
ความสัมพันธ์ที่ถูกพัฒนาระหว่างเด็กวัยรุ่นทั้งสาม กำลังจะพาเรื่องราวทั้งหมดเข้าสู่จุดจบของโลกอย่างที่ไม่มีใครคาดถึง!